*KLASA: 602-07/20-06/*

*URBROJ: 2070-56-09-21-*

*U Rijeci, \_\_\_\_\_\_\_\_\_\_\_\_\_\_\_ 2021. godine*

Na temelju  [članka 101. Statuta Ekonomske škole Mije Mirkovića Rijeka i članka 3. Pravilnika o Srednjoškolskom obrazovanju odraslih Ekonomske škole Mije Mirkovića Rijeka, ravnateljica Škole Nataša Jokić Nastasić,prof. predlaže](http://narodne-novine.nn.hr/clanci/sluzbeni/2015_05_49_981.html)

**CJENIK**

**(troškovi školarine, razrednih ispita i završnog ispita)**

**za polaznike programa doškolovanje i prekvalifikacije**

**u Srednjoškolskom obrazovanju odraslih**

**Ekonomske škole Mije Mirkovića Rijeka**

**za školsku godinu 2021./2022.**

**Troškovi školarine:**

Troškovi školarine u programu doškolovanja za svaku pojedinu godinu u obrazovanju odraslih iznose 4 800,00 kn (slovima: četiri tisuće i osam stotina kuna) po jednoj školskoj godini.

Troškovi školarine se moraju podmiriti u roku od 15 dana od dana sklapanja ugovora o obrazovanju odraslih, a mogu se podmiriti i u četiri rate prema rokovima utvrđenima Ugovorom o srednjoškolskom obrazovanju odraslih.

Polaznik je obvezan dostaviti kopije uplatnica za troškove školarine voditelju obrazovanja odrasli u roku od tri dana po uplati iste.

Troškovi školarine se mogu platiti u četiri rate i to:

* 1800,00 kn prilikom upisa
* 1000,00 kn do 10.siječnja 2022.godine
* 1000,00 kn do 10.ožujka 2022.godine
* 1000,00 kn do 31.svibnja 2022.godine

**Troškovi upisnine:**

Polaznici Srednjoškolskog obrazovanja odraslih kojima je preostalo do 5 ispita do polaganja Završnog ispita umjesto pune školarine plaćaju troškove upisnine u iznosu od 800,00 kn za školsku godinu 2021./2022.

**Troškovi polaganja ispita:**

Polaznik je obvezan prije polaganja ispita u programu doškolovanja uplatiti trošak ispita u iznosu od 120,00 kn. Ukoliko su određeni razlikovni ispiti i oni se podmiruju u istom iznosu.

Polaznici koji pohađaju program prekvalifikacije obvezni su prije polaganja ispita uplatiti trošak ispita u iznosu 300,00 kn.

Polaznik je obvezan dostaviti kopije uplatnica za troškove ispita zajedno s prijavnicom najkasnije do desetog u mjesecu u kojem izlazi na ispit.

**Troškovi završnog ispita:**

Završni ispiti održavaju se u zimskom, ljetnom i jesenskom roku prema kalendaru rada Škole.

Troškovi polaganja završnog ispita iznose 1000,00 kuna i moraju biti uplaćeni prije izlaska na obranu završnog ispita.

Polaznik je obvezan dostaviti kopije uplatnica za troškove završnog ispita voditelju obrazovanja odrasli u roku od tri dana po uplati iste.

**Račun za uplatu troškova:**

Troškovi školarine, ispita i završnog ispita uplaćuju se na račun Škole IBAN HR7824020061100110156 s pozivom na broj indeksa odnosno matični broj pod kojim se polaznik vodi u obrazovanju odraslih.

**Završne odredbe:**

Ova odluka se odnosi na sve polaznike upisane u obrazovanje odraslih u školskoj godini 2021./2022.god. neovisno koji razred upisuju.

Odluka stupa na snagu danom objavljivanja na mrežnim stranicama i oglasnoj ploči obrazovanja odraslih i odnosi se na školsku godinu 2021./2022.

Ravnateljica

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nataša Jokić Nastasić, prof.